Қазақстандық оқушылар өздерінің бизнес жобаларына инвестиция тарта алады
DATE: 22:32, 19 Қаңтар 2021 | GMT +5
TITLE: Қазақстандық оқушылар өздерінің бизнес жобаларына инвестиция тарта алады
URL: https://kaz.inform.kz/news/kazakstandyk-okushylar-ozderinin-biznes-zhobalaryna-investiciya-tarta-alady_a3742940/
META: DATE: 22:32, 19 Қаңтар 2021 | GMT +5
TOTAL WORDS: 209
AUTHOR(S):
TEXT: Бизнес-инкубаторға қатысу үшін 200 адам тіркелді, оның 70-і оқытуға іріктеліп алынған, ал финалдық кезеңге 37 оқушы жеткен. «бизнесинкубатор финалистері – Express Pharmacy доңғалақты дәріханасы, Gradu8 мектеп киімі бренді, зергерлік бұйымдар онлайн-дүкені, Shine арнайы фотостудиясы, жеке кондитерлік дүкен, Dala School жасөспірімдерді дамытуға арналған мектебі, Gulde жылыжайларды автоматтандыру жобасы еліміздің ең басты стартап-алаңы - Astana Hub технопаркінде өз жобаларын таныстырды. Финалистер өздерінің шағын бизнесін іске қосу мен тестілеу үшін 50 мың теңге алды. «Халық» қайырымдылық қоры Ozgeris бизнесинкубаторы қатысушыларына жалпы сомасы 2 млн теңгеге қаржылай қолдау көрсетті. «Халық» қоры бизнес-инкубатордың бастамасын үлкен қуанышпен қолдайды, онда әрбір жасөспірім өз идеяларын жүзеге асыруға мүмкіндік алады, құрдастары мен тәжірибелі менторлардың қолдауына ие болады және өзінің алғашқы өнімдері мен кәсібін жасайды. Біз оқушыларға сәттілік тілейміз және олардың атааналары мен мұғалімдеріне кәсіпкерлік жолында көрсеткен көмегі үшін алғыс білдіреміз. Болашақта да мектеп жобаларын әрдайым қолдаймыз», – делінген қор үндеуінде. Бизнес-инкубаторға келесі қабылдау 2021 жылдың ақпан айында өтеді, оған 1000 адамды тіркеу жоспарланып отыр. Қазақстан бойынша 15-18 жас аралығындағы жоғары сынып оқушылары мен колледж студенттері жобаға тегін қатыса алады. Өтініш беру үшін atameken. co сайтындағы «Ozgeris» курсын қарау керек. Әсіресе қатысушының идеясы мен бизнес-жобасының бастапқы әзірлемесі артықшылыққа ие болады. Бағдарламаға қатысу үшін екінші лекке өтінімдер 2021 жылдың 1 ақпанына дейін сайтта қабылданады. Оқыту Atameken Academy платформасында онлайн өтеді
